Odgovarajući na potrebe suvremene nastave i novih naraštaja
naviknutih na digitalno okružje i drukčiji pristup informacijama,
Školska knjiga nudi učiteljima i učenicima cjelovit digitalni sustav
udžbenika za novo doba poučavanja i učenja.

Digitalni sustav e-sfera rezultat je neprekidnog rada uglednih
domaćih autora, stručnjaka i učitelja, praćenja novih mogućnosti i
tehnologija te stalnog usklađivanja sadržaja i alata s načelima
učenja i poučavanja i s novim potrebama nastave i učenja. Svojom
funkcionalnošću i provjerenim, stručnim i metodički oblikovanim
sadržajima potpuno odgovara potrebama hrvatskih učitelja i učenika.

Digitalni sustav smišljen je kako bi obogatio nastavu i učiteljima
olakšao pripremu. On omogućuje dostupnost udžbenika koje su napisali
vrhunski stručnjaci, znanstvenici i praktičari, na temelju
dugogodišnjeg iskustva u nastavi. Ti su udžbenici u svakoj nastavnoj
jedinici dodatno obogaćeni pomno didaktički oblikovanim digitalnim
sadržajima i na taj su način usklađeni s načelima učenja i poučavanja
te usmjereni prema ostvarivanju odgojno-obrazovnih ishoda učenja.